Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1032

4. Új, a 21. században játszódó szín írása AJÁNLOTT TEVÉKENYSÉGEK A választott technika igényeinek felmérése. Konzultáció az eszköz- és helyigényről. Az ábrázolni kívánt jelenetek kiválasztása. Forgatókönyv készítése. Konzultáció a megvalósíthatóságról. Stílusgyakorlatok, a dráma formai követelményeinek betartása. Dramatizálás: a szöveg meghúzása. Konzultáció a húzás koncepciójáról. Felkészülés a bemutatásra: díszletek, kellékek, jelmezek készítése. Szakmai segítség a kivitelezésben. Próbálás. Az elkészült alkotások bemutatása. A TOVÁBBHALADÁS FELTÉTELEI – A tanulók legyenek képesek az új költői témák, az újszerű képalkotási technikákat alkalmazó művek értő befogadására. – Ismerjék fel az allegória és a szimbólum különbözőségeit. – Tudják megnevezni a szimbólum forrásait. – Legyenek birtokában azoknak a technikáknak, amelyekkel bonyolultabb, összetettebb költői műveket is meg lehet közelíteni. – Legyenek képesek az olvasott műveket a poétikai fogalmak segítségével szabatosan, tárgyszerűen a személyes érintettséget is kifejező módon leírni. – Legyenek képesek a másik ember gondolatainak követésére. – Használják a kommunikáció etikájának alapelemeit. – Legalább 2 magyar és egy világirodalmi mű szöveghű ismerete. 2008/177. szám – A tanulók legyenek képesek hosszabb irodalmi művek befogadására. – Ismerjék és az adott műveken be tudják mutatni a regény műfaji jellegzetességeit. – Ismerjék fel és az adott művekből vett példákkal be tudják mutatni a romantikus és realista ábrázolás különbözőségeit. – Tudják ismertetni az adott regények tér- és időviszonyait, visszatérő motívumait, szövegtípusait. – A kommunikációs etika betartásával vegyenek részt a vitákban, beszélgetésekben. – Legyenek képesek az adott műveket megadott szempontok mentén végiggondolni, véleményüket szóban és írásban is szabatosan, tárgyszerűen megfogalmazni. – Az ars poeticák lényegi elemeinek ismerete. – A tanulók tudjanak tájékozódni a téma korábbi történetében – Tudjanak véleményt nyilvánítani a művekben megjelenített erkölcsi kérdésekről, magatartásformákról. – Legyenek képesek a művek önálló értelmezésére a megismert poétikai fogalmak pontos és tárgyszerű használatával. – Legalább két mű szövegszerű ismerete. – A művek értő befogadása. – A tanulók rendelkezzenek ismeretekkel a görög és az Erzsébet-kori színházról és színjátszásról. – Ismerjék fel az idő, a tér és a cselekmény elemeit a művekben. – Önállóan dolgozzanak fel egy a témával foglalkozó esszét vagy részletet. – Képesek legyenek szabatosan és tárgyszerűen véleményüket megfogalmazni a művekben megjelenő erkölcsi kérdésekről. – Legyenek képesek a dráma műfajáról korábban tanultakat beépíteni az adott művek értelmezésébe. – Néhány szállóige és 15-20 sor szöveghű ismerete az adott művekből. – A mű értő befogadása. – A tanulók ismerjék a mű műfaji sajátosságait. – Ismerjék a mű keletkezéstörténetének legfontosabb tényeit. – Tárgyszerűen és szabatosan tudják megfogalmazni a műben megjelenő kérdéseket. – Képesek legyenek a mű jelentőségének megfogalmazására. – Tudjanak tájékozódni az adott műben. – Tisztában legyenek az idézés jelentőségével és használatának módjával. – Szöveghűen ismerjenek 3-4 szállóigét, illetve 10-15 sort az adott műből. RAJZ ÉS VIZUÁLIS KULTÚRA

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes